2G-turvapuhelimissa havaittu toimintahäiriö on korjattu

Osassa turvapuhelimia havaittiin tiistaina 1.10.2024 häiriö, mikä esti niiden toiminnan. Ongelmat koskivat turvapuhelimia, jotka toimivat 2G-verkossa. Näitä turvapuhelimia on käytössä enää 160 Etelä-Karjalan hyvinvointialueella (Ekhva).

Vika saatiin korjattua ja turvapuhelimet toimivat jälleen normaalisti iltapäivästä alkaen.

-Kontaktoimme kaikki 2G-turvapuhelinkäyttäjät puhelimitse, jotta voimme varmistaa heidän vointinsa, toimintakyky- ja hoivapalvelujen johtaja Irina Snellman kertoo.

Suurin osa turvapuhelimista käyttää 4G-verkkoa. Näissä ei ollut vikaa. Kaiken kaikkiaan turvapuhelinten käyttäjiä Ekhvan alueella on noin 3000.

Lisätietoja:

Irina Snellman, toimintakyky- ja hoivapalvelujen johtaja, p. 040 358 9224, irina.snellman@ekhva.fi

Päivitetty:

1.10.2024 klo 15:53; kerrottu, että häiriö ei enää haittaa turvapuhelinten toimintaa.